20/07/2015 | Administración LocalMunicipal
Arteixo
Secretaría Xeral
Publicación da resolución da Alcaldía-Presidencia número 1325/2015 sobre funcionamento da Xunta de Goberno Local

REFª.: MEAM/EMF/2015 ANUNCIO ASUNTO: PUBLICACIÓN DA RESOLUCIÓN DA ALCALDÍA-PRESIDENCIA NÚMERO 1325/2015 SOBRE FUNCIONAMENTO DA XUNTA DE GOBERNO LOCAL. Téndose ditada por esta Alcaldía-Presidencia resolución en data 3 de xullo de 2015, con número de rexistro 1325/2015, procédese á publicación do texto íntegro para xeral coñecemento: RESOLUCIÓN 1325/2015: A Xunta de Goberno Local intégrase polo alcalde e un número de concelleiros non superior ao tercio do número legal dos mesmos, nomeados e separados libremente pola Alcaldía, dando conta ao Pleno da Corporación, correspondéndolle como competencia propia a asistencia ao alcalde no exercicio das súas atribucións así como as atribucións que o alcalde ou outro órgano lle delegue ou lle atribúan as leis, de acordo co establecido no artigo 20, 21 e 23 da Lei 7/1985, do 2 de abril, reguladora das bases de réxime local, e co artigo 65 da Lei 5/1997, do 22 de xullo, de Administración Local de Galicia, e os artigos 38, 52, 53, 112 e seguintes do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro de 1986, así como nos artigos 19, 20, 21 e 22 do Regulamento orgánico municipal. En virtude das competencias recoñecidas a esta Alcaldía-Presidencia na lexislación vixente, e sinalada no parágrafo anterior; R E S O L V Í N: PRIMEIRO.–Constituír a Xunta de Goberno Local, órgano colexiado municipal de carácter resolutorio, que quedará integrada polos seguintes membros: Presidente: D. CARLOS CALVELO MARTÍNEZ. Vogais: 1.º tenente de alcalde: D. JOSÉ MARIA SÁNCHEZ NOVO 2.º tenente de alcalde: D. JOSÉ RAMÓN AMADO DE LA FUENTE 3.º tenente de alcalde: D.ª REGINA LAROSI MARTINEZ DE CARNERO ÁLVAREZ 4.º tenente de alcalde: D.ª KINDA BEN LAHBIB KOSTYUK RODRÍGUEZ 5.º tenente de alcalde: D.ª EDGAR EFRAIN FAZAL ARANTEGUI 6.º tenente de alcalde: D.ª CECILIA MARGARITA GOMEZ DE VILLAR TORDOYA 7.º tenente de alcalde: D. ÁNGEL VÁZQUEZ SANDE SEGUNDO.–Fixar como día e hora de celebración das Xuntas de Goberno Ordinarias, OS MÉRCORES ÁS 8.30 HORAS, cunha periodicidade semanal. TERCEIRO.–Cando a sesión, tanto en primeira como en segunda convocatoria, coincida con festivo, a sesión ordinaria terá lugar o seguinte día hábil. O alcalde poderá cambiar o día e a hora das sesións, así como suspendelas. As deliberacións das Xuntas de Goberno Local son secretas, agás aquelas que se refiran a asuntos que resulten de delegación de competencias plenarias. CUARTO.–A Xunta de Goberno Local ten como competencia básica prestar asistencia e asesoramento a esta Alcaldía no exercicio das súas atribucións e terá, asemade, por delegación desta Alcaldía as competencias que por resolución se estipulen, ou as que en virtude de acordo plenario lle sexan delegadas á mesma. QUINTO.–As atribucións delegadas teránse que exercer pola Xunta de Goberno Local nos termos e dentro dos límites desta delegación, non sendo susceptibles de ser delegadas en ningún outro órgano. No texto dos acordos adoptados pola Xunta de Goberno Local en virtude desta delegación, terase que facer constar esta circunstancia mediante a inclusión, na parte expositiva, do texto o seguinte: “Considerando que a adopción deste acordo é competencia desta Xunta de Goberno Local, en virtude das delegacións efectuadas polo alcalde-presidente deste Concello, mediante decreto ---/--”. SEXTO.–En virtude do artigo 22 c) do Regulamento orgánico municipal, para a válida constitución da Xunta de Goberno Local requírese a asistencia do terzo do número de membros que a compoñen, non podendo ser nunca inferior a tres incluídos o alcalde/alcaldesa e o secretario/a ou os que legalmente os substitúan. Este quórum deberá manterse durante toda a sesión. Se non existise quórum en primeira convocatoria, constituirase en segunda convocatoria, corenta e oito horas despois da fixada para a primeira, co mesmo quórum mínimo sinalado anteriormente. SÉPTIMO.–O Sr. alcalde ou presidente da sesión ordea ao seu prudente arbitrio os debates da sesión, respetándose estrictamente a orde do día, agás para a deliberación e resolución de asuntos de especial urxencia. OITAVO.–Durante a celebración da sesión os teléfonos móbiles deberán estar desconectados, de xeito que non se vexan interrompidas as deliberacións. Coma excepción, os debates suspenderanse cando o Sr. alcalde-presidente teña que atender chamadas teléfonicas de especial interese para a xestión municipal. NOVENO.–O Sr. alcalde ou presidente da sesión poderá requerir a presencia de membros da corporación que non pertenzan á Xunta de Goberno, ou de persoal ó servicio da entidade co fin de que informen en asuntos relativos á súas actividades. DÉCIMO.–Comunicar esta resolución a tódolos concelleiros afectados e aos diferentes departamentos municipais, para o seu coñecemento e efectos. UNDÉCIMO.–Publicar esta resolución no Boletín Ofical da Provincia, en cumprimento do disposto no artigo 44.2 do Real Decreto 2568/1986, do 28 de novembro, polo cal se aproba o Regulamento de organización, funcionamento e réxime xurídico das entidades locais. DUODÉCIMO.- Dar conta do contido da presente resolución á Xunta de Goberno e ao Pleno da coporación na primeira sesión que se celebre, cumprindo así co disposto no artigo 42 do Real decreto 2568/86, de 28 de novembro polo que se aproba o regulamento de Organización, funcionamento e réxime xurídico das entidades locais.” En Arteixo, 10 de xullo do ano 2015. O ALCALDE-PRESIDENTE Asdo.: CARLOS CALVELO MARTÍNEZ